Ammar & Opie (drama)

Ammar & Opie adalah sebuah drama bersiri 2018 arahan Raja Mukhriz terbitan Excellent Pictures.
 Drama ini mengisahkan Ammar (Hazama), seorang penyanyi yang terkenal kini yang hanyut dalam dunia glamor. Kehidupannya menjadi tidak tentu arah selepas kematian ibunya sehinggalah dia bertemu Opie.

 Sinopsis 
Kisah Ammar yang dikenali ramai dan menganggap popularitinya itu adalah tanda baik untuk peningkatan kerjayanya sebagai seorang penyanyi. Namun begitu, populariti juga mampu menghanyutkan sekaligus memusnahkan kerjaya seseorang artis. Itulah yang telah berlaku kepada Ammar, dan fitnah yang tercetus membuatkan dia terus terdampar kecewa

Selepas menerima berita tentang kematian ibunya, Ammar terpaksa berdepan dengan sebuah fitnah yang membabitkan dirinya. Pengalaman pahit ini menyebabkan karier nyanyian Ammar hancur, lantas membuatkan dia kemurungan serta mengalami tekanan perasaan yang teruk sekali.

Ammar sangkakan bahawa dia masih mempunyai peluang untuk menaikkan namanya kembali, apabila dia menerima tawaran baharu mengenai sebuah konsert di Thailand. Apakan daya, setelah tiba di negara jiran, Ammar sedar yang sebenarnya dia telah ditipu. Tidak mempunyai apa-apa selain gitarnya, kehidupan Ammar semakin berantakan sehingga dia terpaksa menjadi gelandangan.

Ketika Ammar sedang termenung mengenangkan nasibnya yang malang itu, seorang pengemis cilik bernama Opie telah muncul dan menyerahkan sebungkus makanan kepada Ammar. Siapa sangka, pertemuan dengan Opie ini memberikan harapan baharu baginya. Sejak itu, mereka berdua sering menyanyi di jalanan sama-sama demi sesuap nasi. Kembara baharu Ammar ini banyak mengajarnya tentang erti sebenar kehidupan, serta kembali ke pangkal jalan.

Adakah Ammar bertul-betul sudah berubah? Mampukah dia meraih kembali popularitinya seperti sebelum ini?

 Pelakon
 Hazama sebagai Ammar Kefli
 Irfan Rajali sebagai Opie
 Awie sebagai Tok Wi
 Syerinie Myra sebagai Wardah
 Mak Jah sebagai Faridah
 Kodi Rasheed sebagai Nizam
 Sharifah Shahora sebagai Shahahim
 Puteri Rafasya sebagai Mawar
 Aril Pilus sebagai Malik
 Riz Amin  sebagai Jay

 OST 

 Lagu Penyanyi Komposer Penulis lirik Genre Tahun diterbitkan Tunggu Aku Datang Hazama Tam Spider Keon  Pop 2018 Janji Black Paper Band Black Paper Band Faiz Haled Pop, Rock moden2016  Berbisik Cinta Kautsar Kaer Azami  Kaer Azami Pop2018 Terbang Denganmu Panic Room  Panic Room Pop2016

Rujukan

Kategori:Drama TV3